
MTÜ-le ENCORE ART GRUPP lisamaksusoodustuse andmine reklaami paigaldamiseks

Korraldus kehtestatakse kohalike maksude seaduse § 10 lõike 6, Narva Linnavolikogu 29.06.2006 määrusega nr 24 kinnitatud “Reklaamimaksumääruse” § 8 lõike 2 alusel ning tulenevalt MTÜ ENCORE ART GRUPP 05.08.2008.a avaldusest.

1. Asjaolud

MTÜ ENCORE ART GRUPP pöördus kirjalikult Narva Linna Arenduse ja Ökonoomika Ameti poole avaldusega võimaldada 100 % lisamaksusoodustust reklaamile, mis saab paigaldatud reklaamikonstruktsioonidel. Reklaamikonstruktsioonid on prügikastid, mis kinnitatakse tänavavalgustuspostidele vastavalt paigaldamisskeemile. Skeem on kooskõlastatud liikluskorraldusteenistuse spetsialistidega, Arhitektuuri- ja Linnaplaneerimise Ametiga ja elektripostide omanikuga. 
Reklaamikandjate (prügikastide) koguarv on 126 tk.  Seoses sellega, et MTÜ ENCORE ART GRUPP  võtab enda peale prügikastide tühjendamise, siis investeerib MTÜ ENCORE ART GRUPP Narva linna infrastruktuuri summa mitte vähem kui 25 000 krooni. 
Lisad: 
- MTÜ ENCORE ART GRUP-i 05.08.2008 avaldus; 
- Narva Linnavalitsuse Linnavara- ja Majanduse Ameti ja MTÜ ENCORE ERT GRUP-i lepingu koopia 4 lehel.  
2. Õiguslikud järeldused

Kohalike maksude seaduse § 10 lõike 6 alusel on linnavalitsusel on õigus anda reklaamimaksu soodustusi ja vabastusi volikogu poolt kehtestatud tingimustel ja korras.  

Narva Linnavolikogu 29.06.2006 määruse nr 24 “Reklaamimaksumäärus” § 8 lõike 2 alusel on linnavalitsusel õigus anda lisamaksusoodustusi maksjale, kes on osutanud rahalist toetust linna haridus-, kultuuri-, spordi-, sotsiaalabi-, tervishoiu- või kommunaalteenuse objektide ehitamist või nende ekspluateerimisel või teistest lähtuvatest ühiskondlikest huvidest.

3. Korraldus

3.1. Anda alates 01.septembrist 2008.a kuni 31.augustini 2011.a lisamaksusoodustust 100 % ulatuses MTÜ-le ENCORE ART GRUPP (registrikood 80205880) seoses reklaamide eksponeerimisega, mis paigaldatakse prügikastidel. 
Iga reklaamikampaaniat MTÜ ENCORE ART GRUPP kooskõlastab Narva Linna Arenduse ja Ökonoomika Ametiga vastavalt Narva Linnavalikogu määrusele „Reklaami paigaldamise kord Narva linnas”. 

Reklaami eksponeerimispinna üldmõõtmed on 44,1 m2.
3.2.  Narva Linna Arenduse ja Ökonoomika Ametil teha korraldus teatavaks MTÜ-le ENCORE ART GRUPP.

4. Rakendussätted

4.1. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemisest.
4.2. Korraldus jõustab seadusega sätestatud korras.

